Christian Stückl

Da Christian Stückl (* 15. November 1961 in Obaammagau) is a boarischa Theataintendant und Regisseur.
 Lebn 
Da Stückl hod nochm Gymnasium vo 1981 bis 1984 Hoizbuidhaua gleant. 1981 hod a in seina Hoamatgmoa a Theatagruppn grindt. 1987 is a Spuileita vo de Oberammergaua Passionsspui worn, de wo olle zehn Joar aufgfiat wean. 1990 hod a de Regie ibanumma und hod mit da Zeit des Passionsspui grindle reformiat. 1987 und 1988 wor a Assistent bein Dieter Dorn und bein Volker Schlöndorff an de Münchna Kammerspiele. 1992 is a zum Berlina Theatatreff einglodn worn. Bis 1996 wor da Stückl Regisseur an de Münchner Kammerspiele. Oschliassend hod a an Bühnen in Wean, Hannover, Frankfurt usw. garbat.

Im Summa 2002 hod sei Neiinszeniarung vom Jedermann vom Hugo von Hofmannsthal bei de Soizburga Festspui Premiere ghobt. Seit Herbst 2002 is da Stückl Intendant am Münchna Volkstheata, sei Vatrog geht bis 2013. Sei Inszeniarung vom Der Brandner Kaspar (2005) hod no imma a vois Haus brocht.

 Ur- und Erschtauffiarunga 
 Volksvernichtung oder meine Leber ist sinnlos vo Werner Schwab
 Carceri vo Kerstin Specht
 Quai West und Roberto Zucco vo Bernard-Marie Koltès
 Dysmorphomanie vo Wladimir Sorokin
 Kaschmir in Parching vo Martin Walser
 Herr Dainart vo Daniel Call
 Pest 1633 vo Martin F. Wall
 Sergej vo Alexander Wiedner
 Krumme Hunde vo Martin Baucks
 Der Räuber Kneißl vo Christian Stückl (2003)
 Passionsspiele (Oberammergau - 2010)
 Joseph und seine Brüder (Oberammergau - 2011), nach ana Romanvorlag vom Thomas Mann

 Auszeichnunga 
2008 Schwabinger Kunstpreis
2010 Bairische Sprachwurzel 
2011 Oberbayerischer Kulturpreis.
2011 Bayerischer VerdienstordenListe der Träger des Bayerischen Verdienstordens 2011 auf der Seite der Bayerischen Staatsregierung.
2011 Großes Verdienstzeichen des Landes SalzburgSALZBURG.AT.

 Beleg 

 Im Netz 
 Münchner Volkstheater
 Christian Stückl: 50 Regisseure im deutschsprachigen Theater
 Passionsspiele 2010
 Ein Theaterirrwisch, Deutschlandradio Kultur vom 17. Jenna 2011
 Der Theater-Stückl, Interview globe-M, 31. August 2011

Kategorie:Theaterregisseur
Kategorie:Person (Oberammergau)
Kategorie:Träger des Bayerischen Verdienstordens
Kategorie:Träger des Großen Verdienstzeichens des Landes Salzburg
Kategorie:Deutscher
Kategorie:Geboren 1961
Kategorie:Mann